KATONA JÓZSEF
BÁNK BÁN
	II. Endre
	magyar király
	

	Gertrudis
	a királyné
	ném

	Ottó
	Gertrudis öccse
	ném

	Bánk bán
	Magyarország bánja, a király helyettese
	

	Melinda
	Bánk felesége
	spa

	Soma
	Bánk kisfia
	

	Mikhál
	Melinda bátyja
	spa

	Simon
	Melinda bátyja
	spa

	Petur bán
	bihari főispán
	

	Izidóra
	német leány
	ném

	Tiborc
	paraszt
	

	Myska bán
	a királyok nevelője
	

	Solom mester
	vitéz a király kíséretéből
	

	Biberach
	egy német nemes
	ném


Bojóthia – a Magyarországra menekült spanyol család eredeti lakhelye
Meránia – német hercegség
1213 körül
	

PROLÓGUS

	

	NemOTTÓ 
	Biberach! Végre az enyém lesz ő!
	

	BIBERACH
	Melinda? ó, szinte könnybe lábad a szemem.
	

	OTTÓ
	Hallgass, érzéketlen! De mégis, halld: Melinda szánakozott rajtam, hogy komor tekintetemet látta.
	

	BIBERACH
	Ebből következteted azt, hogy szeret?
	

	OTTÓ
	De sírt, mikor ott voltam vele!
	

	BIBERACH
	Nevetni vagy könnyezni: az mindegy az asszonyoknál!
	

	OTTÓ
	De nem nézett szemem közé!
	

	BIBERACH
	Ez lehet kacérság is. Ő Bánk hitvese. Ki fog kosarazni.
	

	OTTÓ
	Ugyan. Melinda is csak asszony. A hűség csak szép asszonyálom.
	

	BIBERACH
	És Bánk?
	

	OTTÓ
	Őt lefoglalják az ország gondjai.
	

	BIBERACH
	Jó uram, csalódni fogsz. Bánk szerelmes.
	

	OTTÓ
	Pedig ma muszáj, hogy az enyém legyen.

	

	GERTRUDIS (belép).

	Ottó, lásd, magam jövök hozzád. Holnap el kell utaznod.
	

	OTTÓ (dörmögve)
	Ha célomat elérem, még a pokolba is elmegyek. (El, Gertruddal.)
	

	BIBERACH
	Ej, ej, kegyelmes úr, vigyázz, vigyázz; mert
Egy ilyen sovány fiút Bánk bán a bajusza végére tűz. (elmegy)
	



	ELSŐ SZAKASZ

	A palota vendégszobája. Zene hallatszik. Emberek néha b  ejönnek, kimennek. Mikhál egy asztalnál szundikál.

	I.1.

	SIMON (belép).
	Na, ez megint alszik. Ébredj, bátyám, iszol velem egy pohárral?
	

	MIKHÁL (ébred)
	Hazám! Jó hazám, Bojóthia! Ott, ott van élet; itt csak éjszaka. (Iszik.)
	

	SIMON
	Mondok egy titkot: apa vagyok! Hét fiam van már!
	

	MIKHÁL
	Oh Simon, nem hal ki a családunk? Menjünk vissza Spanyolországba, ott virágozzon újra népünk!
	

	SIMON
	Vagy itt Magyarországban. Itt is van jövő egy ősi nemesi családnak.
	

	MIKHÁL (iszik)
	Ó, hát nem hal ki a család, örüljünk!
	

	SIMON
	Nézd, ezek nem olyan boldogok.
	

	Vendégek jönnek vegyesen, leüldögélnek, isznak.
	I.2.

	PETUR BÁN (belép)
	Na, mi lett végül a magyar! Mind szabad akar lenni, mégis a királyné talpát nyalják. Mikhál, Simon, miért nem maradtatok Spanyolországban?
	

	SIMON

	Spanyolország, mióta eljöttünk, meghalt. Itt béke van.
	

	PETUR
	Béke? Bolond a békés ember. Tenni kell, valamit tenni kell!
	

	MIKHÁL
	Ne kiabálj, néznek!
	

	PETUR (felugrik).
	Ki? Hol? Na jó. Majd hallgatok, ha csontjaimmal meráni gyerekek labdáznak. A királyné lenéz minket. A magyar csak leghátul áll saját hazájában. Az átkozott meráni! Csak bennetek bízom, s húgotokban.
	

	MIKHÁL, SIMON
	Melinda? Tervedet egy spanyol asszony által akarod véghezvinni? hát a magyarok?
	

	PETUR
	Nemzetem? Tehetetlen, búskomor. Megvan mindene, de jó szót, azt nem kap sosem… Soká jön.
	

	MIKHÁL, SIMON
	Kit vársz?
	

	PETUR
	Bánk bánt. Utána küldtem titokban egy legényt. Látnia kell, mi folyik itt.  Nagy dolog forog kockán: a haza és Melinda.
	

	MIKHÁL, SIMON
	Melinda?
	

	Bánk megjelenik, egy sarokban rejtőzik, arcát eltakarja, csak Petur ismeri fel. Megvárják, míg mindenki elmegy.
	I.4.

	BÁNK
	Petur, miért hívattál, mégpedig titokban?
	

	PETUR
	Sok mindent fogsz itt látni, ami nem úgy volt még, mikor elmentél. S ha nem figyelünk, téged ér majd a legnagyobb veszteség. 
	

	BÁNK
	Hamar, beszélj!
	

	PETUR
	Gyere még ma éjjel házamba. A jelszó: Melinda. 
	

	BÁNK 
	Melinda!? Ez a jelszó! Melinda szép, tiszta neve az álca? Egy éjjeli titkos csoportnak?
        
	

	TIBORC (bejön)
	Tényleg ő az? A nagyúr? Tiborc vagyok.
	I.6.

	BÁNK

	Tiborc… (gondolkodva járkál)
	

	TIBORC
	Lopni jöttem ide; a gyerekeimnek…. Nagyúr, nem is figyelsz rám!
	

	BÁNK
	Melinda! Hogy jutott a neved gonoszok kezére? Talán Melinda becsülete forog kockán? Talán azért küld el annyiszor a királyné? S ezek a sötétben bujdosók azért hívtak, hogy figyelmeztessenek? Még magamnak se merem kimondani, hogy féltékeny vagyok.
	

	TIBORC
	Uram!
	

	BÁNK
	Melinda, a boldogságom, üdvösségem! És ki lenne, aki tőlem el akarja venni? Elmegyek Peturhoz.
	

	TIBORC
	No itt hágy… éhezzetek, szegény gyermekeim – apátok nem ért a lopáshoz.
	



	Ottó és Biberach jönnek.
	I.7.

	OTTÓ

	Beszélj már! Eljön?
	

	BIBERACH
	Jön.
	

	OTTÓ

	Segíts! Hogy lehet az enyém?
	

	BIBERACH
	Minden asszonynak csábító az aranylánc, csecsebecse, vagy a rang, egy királyi nagynéni – minden „más” asszonynak…
	

	OTTÓ
	És Melindának?
	

	BIBERACH

	Ott egy férj, akit szeret.
	

	OTTÓ
	Elvesztem!
	

	BIBERACH

	Ó, dehogy! Az asszony könnyen adja magát annak, aki többet ad.
	

	OTTÓ
	Hát enyém lesz mégis!
	

	BIBERACH
	Nem hiszem…
	

	OTTÓ
	Hát egyszer így beszélsz, egyszer úgy?
	

	BIBERACH
	Mert sem bánatodban, sem szerencsédben nem akarok én lenni az ok.
	

	OTTÓ
	Ostoba! (elmegy)
	

	BIBERACH (egyedül)
	.. no, csak ugorj bele, Ottó, én ebben nem veszek részt. 
 (Gondolkozik.) Bánk tehát itthon van,  Melinda a jel. 
Még az is lehet, hogy Bánkhoz szegődök.
 Ott van a haza, ahol a haszon. 
	



	IZIDÓRA (sietve jön)
	Ő volt az! Ugye?
	I.8.

	BIBERACH (vállat von)
	Mondj le róla.
	

	IZIDÓRA
	És tényleg? Melindát szereti? És Melindát el tudja csábítani?
	

	BIBERACH
	Talán. Hisz asszony.
	

	IZIDÓRA
	Te érzéketlen! Tudod is te, milyen, amikor egy nő szeret… Segíts, Biberach!
	

	BIBERACH
	Na jó, megteszem. Kövesd Melindát. 
Ottónak meg ne mutasd, hogy szereted.
Ha könnyű győzelmet ígérsz egy férfinak, 
nem fog szeretni. Ha egy nőt nehéz 
meghódítani, abba büszkeségből is beleszeretnek.
	

	IZIDÓRA (sértve).

	Te szemtelen! (Elsiet.)
	

	BIBERACH 

	Kár, hogy ebből a szép fejecskéből hiányzik az agy.
	



	Melinda és Ottó belépnek
	I.9.

	MELINDA
	Távozz!
	

	OTTÓ
	Egy szót csak, Melinda -
	

	MELINDA
	Hagyj békén! Mi lett belőled?
	

	OTTÓ
	Ahogy ide jöttem az országba,
egy ártatlan, tiszta szívet találtam, Melindáét!
Csak erre a szívre vágytam.
	

	MELINDA
	Úgy! Hát ezért hozattatok ide az udvarba?
Azzal az ürüggyel, hogy Bánk hitvesének nem illik egyedül lakni, míg férje távol van?
	

	OTTÓ
	Én már nem az vagyok, aki voltam.
Akkor lettem eleven ember, amikor megláttalak. Vétek ez?
	

	MELINDA
	Sajnállak. Én egyetlen embert teszek boldoggá. Az pedig Bánk.
	

	OTTÓ
	Igen. Ő biztos egy boldog ember.
(megragadja Melinda kezét és homlokára szorítja).
	



	BÁNK (a titkosajtón éppen belép)

	I.10.

	BÁNK (meglátja őket)
	Ó, nem lehet! (szédelegve visszamegy az ajtón)
	

	OTTÓ
	Csak egy szót még!
	

	MELINDA
	Engedj el!
	

	OTTÓ
	Ó, mért kell nekem úgy szeretni, mint soha
Még nem szeretett egy szív sem!         
Lennél csak egyszer az enyém Melinda. (Letérdel)
	

	MELINDA
	 Te térdelsz?!
	

	OTTÓ
	Előtted, akit imádok.
	

	MELINDA

	Bánk, mikor a kezem megkérte, nem rogyott térdre. 
Szép sem volt, mégis, egy Caesar állott előttem. 
Azt mondta: „Aki itt letérdel, az vagy imádkozik, vagy ámít.”
 És Bánk nem hazudik. Én megvetlek téged.
 (El akar sietni; de szembejön Gertrudis.)

	

	Gertrudis az udvari asszonyokkal. Hol Ottót, hol Melindát nézi.  
	I.11.

	GERTRUDIS

	Mi volt ez itt Melinda?
	

	MELINDA

	Köszönöm, hogy idehozattál. Így alkalmat adtál ezzel (Ottóra mutat) sok „édes mulatságra”. Azt hitted, ilyen ostoba vagyok?  (illetlenül elsiet.)
	

	GERTRUDIS
	No, kis majom harap! (kíséretéhez:) Hagyjatok magamra!
	

	GERTRUDIS

	Ottó! hát mi volt ez? mi ingerelte úgy fel?
	I.12.

	OTTÓ

	A szívem.
	

	GERTRUDIS
	Ottó! Hát mivé lettél? a nagy Berchtold vére így fajult el?
	

	OTTÓ

	De néném, azt hittem, te támogatod…
	

	GERTRUDIS

	A céloddal nincs bajom, csak a módszerrel. 
Nem tiltottam soha tőled a szórakozást, a szerelmet.
De miért épp a Bánk feleségét? 
	

	OTTÓ

	Na jó! tehát lemondok róla.

	

	GERTRUDIS
	Lemondasz? Lelkemre mondom, hát nem is szeretted.
	

	OTTÓ

	Szerettem, esküszöm: de most az eszemre hallgatok.
	

	GERTRUDIS

	Semmit se tudsz a nőkről.  Lemondanál róla,
te bolond? hisz kacérkodik veled?

	

	OTTÓ 
	Néném, mégis mit akarsz?
Egyszer azt mondod, bemocskolom nevünket,
máskor meg, hogy szégyen, milyen tehetetlen vagyok.        

	

	GERTRUDIS

	Ha Melinda jóhírét tennéd tönkre, elkergetnélek.
De sokkal nagyobb szégyen nekem, ha azt mondogatják,
hogy öcsém még egy nő elszédítésében is ennyire kontár.                

	

	OTTÓ

	De Istenem! tehát szólj, mit tegyek?
	

	GERTRUDIS

	Magadnak ástál gödröt, most én húzzalak ki?
 (Elsiet, az asszonyok követik.)

	

	OTTÓ

	Bíberach!
	



	Biberach belép és parancsolatot vár. Figyeli a kis ajtót. Ottót a másik irányba vezeti.
	I.13.

	BIBERACH 
	Eredj utána - mutass vidámságot. Kérj bocsánatot. 
Mondd, hogy sokat hallottál a magyar feleségek hűségéről. És hogy ez csak próba volt. 
Melinda majd nem gyanakszik.  És iszik veled egy pohárral elutazásod előtt. 
Ezt tedd Melinda poharába – ez pedig nénédnek altató. 

	

	OTTÓ
	Irtóztató - de köszönöm. Az enyém lesz! (elmegy)
	

	BIBERACH 
	Hogyha bőkezűbb lennél, jobb tanácsot adnék.
Na, most vissza a magyarok oldalára. (a belépő Izidórának megmutatja, merre menjen Ottó után)
	

	BÁNK BÁN (előjön a rejtekajtó mögül, zavartan)        

	I.14.

	BÁNK
	Már látom, miféle förtelmes asszonyra bízták 
szegény magyar hazámat.                     
Itten Melindám, ottan a hazám: Mindkettő veszélyben.
Most én vagyok a király helyett. Ennek kell megfelelnem.
	



	MÁSODIK SZAKASZ

	

	Petur házában. Mikhál bán, Simon bán, és többi békétlenek.
	II.1.

	PETUR

	Csak összetett kezekkel várakoztok,
Hogy majd helyettünk fog dolgozni a sors? –
Hát nem ti ittatok pár órával ezelőtt olyan lelkesen  
a magyar szabadság hosszú életére!?

	

	SIMON

	Lassan a testtel. Kockára tennéd a kevésbé rossz jelent
egy rosszabb jövőért?
	

	BÉKÉTELENEK 
	Igaz.
	

	PETUR
	Ördög és pokol, ti tehetetlenek!

	

	SIMON
	Mikhál, mondj valamit.

	

	MIKHÁL (aki szundikált).
	De mit? - döntsetek közegyezéssel, én meg beleegyezem.  (Ismét szundikál.)
	

	PETUR
	Minek jöttetek ide hát? Gyáva lelkek! 
mondom: a jövő éjjel meglesz a dolog.
	

	SIMON
	Olyan hamar?
	

	BÉKÉTELENEK(nyugtalanul).

	Hamar.

	

	PETUR

	Ha nem állítjuk meg ezt az asszonyt, 
ő tüntet el minket. Szeretheti-e a magyarokat, akinek nem ez a hazája?                
	

	BÉKÉTELENEK (elevenebben).
	Nem, nem!
	

	PETUR
	(Felkap egy pajzsot, rajta a címer egy vérében fetrengő asszony a trónon. A többiek is csodálkozva nézik a nekik odakészített ugyanilyen pajzsokat.     

Megvárjuk, míg Meránia eltipor minket?    

	

	BÉKÉTELENEK (felzúdulva kardot rántanak s az asztalra csapják).

	Sokáig éljen a magyar szabadság!
	

	MIKHÁL (felébred).
	Mi ez? Zendülés?
	

	PETUR
	Nem! Kicsikart szabadság! - csak nyugodj, öreg.
	

	MIKHÁL
	Ez már gyalázat! Simon, Simon! te is közöttök? oh nem!
	

	AZ ŐR (kívül).

	Mi jelszavad?
	

	SZÓZAT

	Melinda.
	

	PETUR
	Jön.
	

	BÉKÉTELENEK

	Ki az?
	

	BÁNK (betoppan).
	Az Isten legyen veletek, ha célotok igaz és jó. 

	II.2.

	MIKHÁL 
	Isten hozott. Te ments meg engem e haramiák közűl.
	

	BÁNK
	Haramia? Öreg! világosíts meg e dologban.

	

	MIKHÁL
	Azt kiabálták: le a királyi székből. Pártütés!
	

	BÁNK (kirántja a kardját).

	Igaz ez?
	

	PETUR
	Csak annyi, hogy egy asszonynak engedelmeskedni nem fogunk.
	

	BÁNK

	S miért?
	

	PETUR
	Miért? miért? te kérded? Hisz láttad az elnyomott hazát,
ami Merániát hizlalja verejtékével.
	

	BÁNK

	S mit vétett nektek e meráni asszony?
	

	PETUR

	Ez az asszony tulajdonunkat elvette, odaadta hazájabeli cinkosainak. Elvette kenyerünket, merániaknak adta. 
Endrében - egy férfi-királyt imádunk,
        De a meráni asszonyt nem fogadjuk el parancsolónknak.
	

	BÁNK

	A királyt szeretitek, s Gertudist megölnétek, akit ő szeret? 

	

	PETUR

	Ne élne vissza hát azzal, s ne a magyar javakat venné el.

	

	BÁNK (csendesen).

	Itt ártatlanok vére is folyni fog, ebben segítsek?
Ennek az a vétke, hogy sajátjait jobban szereti nálunk.  
Ha német király lenne valamelyiktek, így tenne az is.
	

	BÉKÉTELENEK 
	Való igaz.
	

	BÁNK
	Én ebben a sötét összeesküvésben részt nem veszek.
	

	BÉKÉTELENEK (egymásra nézve, el akarnak oszolni.
	Jól, jól beszél.
	

	PETUR

	Pokolba! hát talán nem esküdtetek meg pont az előbb?
	

	BÉKÉTELENEK (ismét le akarnak telepedni).
	Az igaz.
	

	PETUR 

	Endre az Isten felkentje, nem Gertrúd! Csak kapjam el, királyi széke zsinórjával fojtom belé a lelket!
	

	BÁNK
	Belőled most a nemzeti rút gyűlölet, nem az igazság beszél.
        Gyertek velem, magyarok!
	

	PETUR

	Meghaltak szabadítóid, hazám! Egyedül leszek hóhérja akkor ennek az utálatosnak! 
	

	BÁNK

	Megállj! – Ezt a haza- s felségárulót verjétek láncra!
 Parancsolom Endre a király nevében.
	

	PETUR (Bánk lábaihoz hajol).
	Királyom!
	

	BÁNK (elérzékenyedve felemeli).

	Petur, Petur, látod, Endre nevére elérzékenyülsz,  
mégis a szívét akarnád kitépni!
	

	AZ ŐR (kívül).

	Ki vagy? Jelszód?
	

	SZÓZAT

	Melinda! (Biberach jön)

	

	MIKHÁL

	Hol loptad el húgomnak a nevét?
	II.3.

	BIBERACH
	Ahol őt magát más lopta el: a királyné bálján.
	

	BÁNK
	Ember!
	

	BIBERACH (Peturhoz)

	nem tudod, hogy csak ezen éjszakán kellett volna Bánkot békén hagynod, mert éppen Ottó és Melinda…
	

	BÁNK

	Melinda? Fattyú megöllek!
	

	BIBERACH
	S azért küldtek el országjárásra, hogy e kis kalandnak útjában ne légy.
	

	BÁNK
	Meggyilkolom ott előtte a gazembert. De nem! Van még idő megakadályoznunk? 
	

	BIBERACH 
	Talán. - Gyerünk! (elmennek Bánkkal)
	



	
HARMADIK SZAKASZ

	(Melinda szobája)
	

	BÁNK 
	Hazudsz!
	III.1

	MELINDA (előtte térdepel).

	Igen; mióta nem nevezhetsz hitvesednek.
	

	BÁNK

	Mit térdepelsz? az Isten nincsen itt. Állj fel! 
beléphet egy meráni állat, és azt hiszi: neki szól.
	

	MELINDA (térdein csúszik).
	Ölj meg engem Bánk! ölj meg engem.
	

	BÁNK

	Egy semmi asszonyt!
	

	MELINDA

	Oh Istenem! de én nem az vagyok.
	

	BÁNK

	Ártatlan? Mit ér már a becsületem?
	

	MELINDA (térdeit kulcsolja).
	Bánk, Bánk! Taposs meg! Én bűntelen vagyok. 
	

	BÁNK (belök egy oldalajtót, ahol gyermeke alszik).

	Te átkozott kis alvó, mit mosolyogsz?
	

	MELINDA (sikoltva felugrik).

	Ember, tudod te, mit mondtál fiadnak? Megátkoztad!
	

	BÁNK
	Mint vándor a hófúvásokban, úgy lelkem, ingadoz határtalan
 Kétség között, s eszem egy nagy óceánban
 Lebeg, veszejtve minden csillagot.
	

	MELINDA

	Pokolbeli tűz égett csontjaimban. S a királyné
        Aludni ment - álmos volt.        (Elsiet.)

	

	BÁNK (elgondolkodik)

	És a királyné álmos volt! Kezdem érteni!

	

	IZIDÓRA (felszakaszt egy oldalajtót kilép)
	Nagyúr, ki adta azt a hatalmat, hogy engem itt bezárj?
	III.2

	BÁNK

	Ki innen!
	

	IZIDÓRA

	Meg vagy háborodva.

	

	BÁNK

	Egy szót csak: a királyné a bál után sokáig beszélt Ottóval? 
	

	IZIDÓRA

	Dühös is volt, aztán megbékélt.
	

	BÁNK
	Kígyó! - Megbékélt; álmos is volt.
Szépen kidolgozott terv!
	

	TIBORC (besompolyog).
	Bánk bán, nagyúr! jó reggelt.

	III.3

	BÁNK

	Útonálló.

	

	TIBORC
	Már gazember is szívesen lennék, de öreg vagyok hozzá. 
Ma éjszaka először kezdtem volna el a lopást. Hiszen beteg feleségem és öt éhes gyerekem van.   
	

	BÁNK
	Bár feledhetném, istenem!
	

	TIBORC
	A merániak már minden bőrt lehúztak rólunk.
Már húsunknál tartanak.    
A nagyasszony cifra házakat épittet; és mi - csaknem megfagyunk kunyhónk sövényfalai közt.
	

	BÁNK
	Átkozott!
	

	TIBORC
	Minden hajszálára jut egy szolga, mi egy csőszt nem tudunk fogadni.   A merániak lovon ficánkolnak, nekünk gyerekeinket kell befogni, ha nem akarunk éhen veszni.
Ha panaszkodni akarunk, előbb meg kell tanulnunk írni; 
mert az ily szegény paraszt az úr elébe nem mehet be többé.
	

	BÁNK
	Szánom keserveiteket!

	

	TIBORC 

	 Te szánsz nagyúr? már a magyar se gondol velünk, 
ha zsebe tele van.
	

	BÁNK
	( egy erszényt nyom a markába).Menj, menj; keresd fel feleségemet. Ha megtaláltad, együtt hazamentek.
	

	TIBORC
	(el)
	

	BIBERACH
	Bán! őrültséget látok a szemedben.

	III.4.

	BÁNK
	Tudom, tudom: és használni akarom, míg el nem veszítem. (elmegy)
	

	OTTÓ (lihegve fut be).

	Jó, hogy megtalállak!
	III.5

	BIBERACH
	  Te reszketsz, jó uram! mi baj?

	

	OTTÓ
	Segíts, segíts! Néném kerestet. Melinda ott van. 
Bánk is itthon. 
	

	BIBERACH

	Édes hercegem, de hát mért félsz; talán vétettél ellene? Szóval megesett a dolog! Akkor én megyek.
	

	OTTÓ
	Engem akarsz elhagyni? 

	

	BIBERACH
	Segítenék. De csak ígérted a sok jutalmat, és nem úgy lett. Hát sziszegj abban a gödörben, amit magadnak ástál.        
	

	OTTÓ
	Ember! a fejed lábadnál fog heverni!
	

	BIBERACH
	Csak a haszon kötött hozzád, semmi más. 
De ne félj, uram; hiszen nem esz meg a nagyúr 
igaz, éktelen dühös lett, mikor elmondtam neki…
	

	OTTÓ (kardot ránt).
	Még ezt is? Ördög! 
	

	BIBERACH      
	 S én egyedül tudom: Ki volt Fülöp királynak gyilkolója! - (Megy.)
	

	OTTÓ (rimánkodva).
	Várj! Várj! (Utoléri, leszúrja és elsiet)
 
	

	MYSKA BÁN jön többekkel
	III.6

	BIBERACH
	Ottó döfött le - hátul - óh segíts – sok mindent elmondok, ami hazádat érinti!
        
	

	MYSKA

	Hazámat? Hozzátok őt utánam!

	



	NEGYEDIK SZAKASZ

	

	A királyné szobája. A királyné az asztalnál ül, gondolkozik

	IV.1

	GERTRUDIS

	De hol van Ottó? – Rátörnek, mert öcsém.
	

	IZIDÓRA (jön)
	Kegyelmes nagyasszonyom, engedj vissza hazámba.
büszkeségem megmaradt darabját csak így őrizhetem meg.         
	IV.2

	GERTRUDIS

	Szólj!
	

	IZIDÓRA
	Szerettem Ottót..
	

	GERTRUDIS

	Mit beszélsz? - A herceget?
	

	IZIDÓRA

	Szerettem. De bemocskolta magát. Azért megvetem.  És gyilkossá lett.
	

	GERTRUDIS

	Az én öcsém gyilkos?
	

	IZIDÓRA

	Mindenütt nyomában voltam este óta. Téged álomporral álmosítottak el. Futottam Melindához: Ottó rendetlenül jött ki Melinda szobájából. S valaki hirtelen belökött Melinda ajtaján. Bánk volt. 
	

	GERTRUDIS (megmerevedik).
	A nagyúr?!
	

	IZIDÓRA
	Melinda felsikoltva elájult. 
Én mindent kivallottam: Bánk bezárt egy oldalszobába.
	

	GERTRUDIS
	Bánk itthon -
	

	IZIDÓRA

	Nemsoká Ottó alattomosan  megölte Bíberachot.
	

	GERTRUDIS
	Átkozott fiú, bemocskoltad hazádat!
	

	IZIDÓRA
	Engedj haza. Ott megnyugszom, felejtek.
	

	GERTRUDIS

	Izidóra! Jöjj máskor el.
	

	GERTRUDIS (elmerülve).
	Uralkodás! Most Magyarországon. Aztán majd Lengyelországban, és a fényes Velencében! 
Minden felett uralkodni! Ez elfeledteti velünk a sok álmatlan éjszakát! Másnak parancsolni! Átkozott Ottó, mitől foszthatsz meg engem!
	IV.3

	MELINDA (hirtelen belép, megáll, merően néz).
	Ez a magyar királyné?

	IV.4

	GERTRUDIS
	Eszelős!
	

	MELINDA
	Azt hiszed, félek? Hisz lehetetlen, hogy… álmos volt a rabló!
	

	GERTRUDIS
	Eszeveszett vagy! Elnézem neked.
	

	MELINDA

	Már késő! Add vissza gyermekemet, testvéremet, férjemet széttépett lelkemnek.
	

	GERTRUDIS
	Sajnállak.
	

	MELINDA

	Köszönném, hogyha elhihetném. Nincs, aki szánjon - nincs, nincs, nincs. Ti szegény Melinda nevével egy családot töröltetek el. Férjem átkozza az esküvőnket, és gyermekünket is megátkozta, mert én szültem azt.
	

	GERTRUDIS (szelíden).

	El kell hagynod az udvart, Melinda, feltűnés nélkül.
	

	MELINDA
	Ne félj, koldus módra megyek el.
	

	GERTRUDIS

	Szegény Melinda! (kezét nyújtja a csókolásra).
	

	MELINDA 
	El ezzel a szennyes kézzel! Nem csókolhatom a kezet, amely segítette lelkem kirablását.
	

	GERTRUDIS
	Tudod, kivel beszélsz?
	

	MELINDA
	Veled, koronák bemocskolója! Kitépted férjed szívéből a jobbágyi szíveket. Árultad a törvényt, királyházban bordélyt nyitottál.
	

	MIKHÁL (kívülről)

	Melinda!

	

	MELINDA (térdreesik).
	Istenem!...ne hagyd bejönni őt (a királyné elé mászik).
Csak kérdezte, miért sírok, fehér hajával törölte könnyeit, hogy nem mondtam meg. Ha van benned még emberi érzés, ne mondd meg neki.
	

	GERTRUDIS (a bejövő asszonyokhoz)
	Vigyétek ezt a szegény tébolyultat el.

	

	MELINDA

	Mindenható, mentsd meg ettől az asszonytól a tapasztalatlan szíveket! 
	

	MIKHÁL BÁN (áttör az udvarnokokon)
	Azonnal meg kell tudnom, mi lelt, Melinda.

	IV.5

	MELINDA
	Félre! Félre! eresszetek! (Kiszalad. Az asszonyok követik.)
	

	MIKHÁL
	Mi lelte húgomat? miért szalad
        Előlem el - mint atyját, úgy szeret.
	

	GERTRUDIS
	Nem tudod, miért? (Szünet.)
        Tehát miért kéredzkedél be hozzám?
	

	MIKHÁL
	Majdnem elfeledtem, a húgom miatt. Követségbe jöttem. Reszkess az életedért.
	

	GERTRUDIS
	Mit? éltemért? Tán nem vagyok királyné?
	

	MIKHÁL
	Zendülés készül ellened. Az ő nevükben jöttem. Légy jó királynéjuk, és talán megbékélnek.
	

	GERTRUDIS
	Felségáruló!
	

	MIKHÁL

	Akkor nem lennék itt. Pártatlan vagyok, hisz nem vagyok magyar sem. Teljesítsd kérésüket, s lábaidnál látod őket.
	

	GERTRUDIS
	Milyen kérést?
	

	MIKHÁL
	Add vissza híveidnek, amit elraboltál. 
Mindenüket elvetted, és odaadtad saját hazádbeli embereidnek.
	

	GERTRUDIS (felkapja a levelet)
	Hah!
	

	MIKHÁL 
	Elbocsátottad hivatalukból magyar alattvalóidat, helyükbe merániakat ültettél.
	

	GERTRUDIS
	Kik a békétlenkedők? 
	

	MIKHÁL
	Esküt tettem. Nem mondhatom el.
	

	GERTRUDIS
	Akkor nem leszek tekintettel ősz hajadra sem.
	

	MIKHÁL

	Tudod, miért őszült meg így? Híres család voltunk spanyol hazámban. 
Már felnőttek voltunk öcsémmel, mikor Melinda húgunk született.
Akkor szült az én feleségem is egy fiút.
A mórok elől kellett menekülnünk,
s egy boldogtalan éjszakán ránk támadtak. 
Mindenkit elvesztettünk. Fiamat is. Csak Melinda maradt nekem. Így talált ránk a nagyúr édesapja…

	

	GERTRUDIS (belevág szavába)
	Tehát ő az egyik áruló? Fedd fel őket!
	

	MIKHÁL
	Megesküdtem, nem árulom el őket
	

	GERTRUDIS
	Majd testvéred elárulja. Udvarnok! Fogjátok el! 
	

	MIKHÁL
	Te elvakult, kevély! Reszkess sorsodtól!
Jó éjszakát!
	

	BÁNK (belép)
	Itt van Melinda, azt mondta Tiborc?
	IV.6

	GERTRUDIS (remegve).

	Bánk? a nagyúr? A hitvesed…
	

	BÁNK

	Való, hogy én házas vagyok, de hitvesem nincsen -
	

	GERTRUDIS (egy ideig nézi, végre elsiet).

	

	BÁNK 
	 Jó angyalod  mondta neked, hogy siess innen.
	

	TIBORC (Bánk bánnal jött)
	Uram, megijeszt, ahogy viselkedsz.
	

	BÁNK
	Meg fogok nektek fizetni, jó nevem gyilkolói! 
Oh, semmi sincsen oly gyalázatos,
Mint visszaélni az asszonyi gyengeséggel!

	

	TIBORC (térdre esik).

	Uram, bocsásd meg, mert nem tudja, mit beszél! 

	

	GERTRUDIS (jön Melindával)

	 Itt van. Add vissza anyjának gyermekét.
	

	BÁNK
	Anyjának?
	

	MELINDA
	Hol van Soma? Megölted?

	

	GERTRUDIS

	Istenem!
	

	BÁNK (eliszonyodva).

	Szörnyetegnek gondolsz? (Hirtelen kimutat az ablakon). Látjátok azt az ősz embert? Tömlöcbe vettetik.
	

	MELINDA
	Nála van a fiam.
	

	BÁNK
	Igy megy egy király, aki inkább eldobja királyságát, minthogy becsületén essen folt.
 
	

	GERTRUDIS (bosszúsan)

	Távozzatok! (Bánkhoz). Maradj te!
	

	MELINDA

	Mély síromon túl a halál szép halvány angyala
Meg fog mutatni megént.
        (Gertrudishoz eszelősen.)
Nevetsz te kis ártatlan? Az isten bocsássa meg, amit oly istentelenül  cselekedtetek vélem. Italotok elszárította lelkemet. Bánk, siess utánunk!
	

	BÁNK (öleli).

	Köszöntsd helyettem ősi váram, 
Vezessen békével szerelmem! Siess Tiborc! (Melinda és Tiborc elmennek)
	

	GERTRUDIS
	Mint éjjeli tolvaj jöttél vissza házunkba. S egy ártatlan lányt bezártál éjszakára. Becsület ez?
	IV.7

	BÁNK
	Nem. Az én becsületem Melindával eltávozott, és Mikhállal el lett zárva. A becsületet innen kiűztétek…
	

	GERTRUDIS

	Istentelen! Távozz!
	

	BÁNK (közelebb lép).

	Nem. Azt hiszed, kérésed nélkül nem maradtam volna itt?
	

	GERTRUDIS

	Jobbágy!
	

	BÁNK(kardját félig kirántva)

	Nem úgy van, asszonyom! - Én urad s bírád vagyok; míg a király távol van. 
Most ülj le. Senki nem jöhet be, hiába kiáltasz. Így parancsolta Bánk, Magyarország királya.
	

	GERTRUDIS
	Bánk!
	

	BÁNK
	Bejártam az országot és mindenfelé csak jajszót hallottam. Mindenki udvarodat átkozza, és rokonaidat.   
	

	GERTRUDIS

	Ne lépd át határaidat!
	

	BÁNK
	E pár keserves esztendő alatt semmivé lett a magyar törvény.
	

	GERTRUDIS

	Te hazug! És miért nem beszélnek erről?
	

	BÁNK
	Udvarodban én is vak voltam. Egy öreg paraszt felnyitotta szemem. Negyven évig szolgálta a hazát, és most penészes kenyeret evett. Mert helyét át kellett adnia a te hazádfiának.
	

	GERTRUDIS (székébe rogyik).

	Bánk! mit akarsz velem?
	

	BÁNK

	…és még Mikhált is börtönbe vetetted. Neki adtam fiamat, mert tudom, előbb öli meg, minthogy elvegyétek tőle.
Azt képzeled, isten vagy, hogy letérdelnek előtted? Endre idejéig a magyar csak az Isten előtt esett térdre.  
	

	GERTRUDIS
	Ha mint királynőnek nem, legalább mint asszonynak, add meg a tiszteletet.
	

	BÁNK
	Aki érdemtelen királyom szeretetére?
Aki helyet ad az erkölcstelenségnek házában?
	

	GERTRUDIS 
	Gonosz hazug! Légy átkozott Melindáddal! legyen örökre átkozott Ottó is!
	

	BÁNK
	Tisztítsd meg Melinda nevét az udvar előtt. amit bemocskoltál, s szolgálni fogok neked, 
még ha nevetnek is rajtam.
	

	GERTRUDIS (keserűen).
	Úgy? - Csak hadd nevessenek; 
        Ilyen kárörvendőnek születik az ember.
	

	BÁNK
	Szörnyeteg! kész lennél te is kacagni? -
	

	GERTRUDIS (kiált).
	Emberek!

	

	OTTÓ (az oldalszobából jön, de Bánkot meglátva visszaszalad.

	Néném! Az istenért! Bánk bán!

	

	BÁNK (utána veti magát, de az ajtó zárva.)

	Fattyú! gyötörjön éhséged annyira, 
hogy a sírból a halottakat kívánd kirágni! 
Véres árnyékom mindenhol kövessen,
ahol lefekszel és felkelsz.
Örökre légy átkozott! És átkozott legyen hazád, ahol születtél!
	

	GERTRUDIS nekidühödve, tőrt kap, és Bánkba akarja ütni
	Hitvány, ne bántsd hazámat!
	

	BÁNK (kitekeri kezéből a tőrt)
	Te kerítő!

	

	GERTRUDIS (sikoltva fut az asztalig).

	

	BÁNK (utoléri és agyonszurkálja).
	Sziszegj - sziszegj, kígyó! te itt maradtál. 
Örvendj becsületem, lemosta mocskod'
        A vérkeresztség - oh Melinda! (kivánszorog)
	

	GERTRUDIS (fel akarna emelkedni).
	Meghalni - nem királyi széken - ah!

	

	MYSKA BÁN (berohan)
	Mentsd meg magad királyné! … Már késő.
	IV.8

	OTTÓ (berohan).

	Gertrudis - oltalmazz, megölnek! Oh jaj!

	

	GERTRUDIS
	Ottó! Ottó! gyilkosom!
	

	MYSKA
	Nagy királyné! Így kell meghalnod?
	

	GERTRUDIS
	Igy - ártatlanul... (Meghal.)

	

	PETUR BÁN (kívülről)
	Az egész nemet kiirtsátok!
	

	Petur és a békétlenkedők jönnek. Ottó el akar szaladni, de szembetalálja magát velük. 
	IV.9

	PETUR 
	Elég is. Itt hever már a királyné. (Ottót egy békételenhez lódítja.)  Kínozzátok meg!
	

	SOLOM (berohan katonákkal).

	Alattomos királyi gyilkosok! 
	

	PETUR

	Hazudsz, hazudsz, istentelen gyerek!
        Sohasem alattomos a magyar. (kirohan)
	

	SOLOM 
	(utána fut, kiált a katonáknak).       Kövessetek!
	

	ÖTÖDIK SZAKASZ


	Királyi palota. A királyné felravatalozva. Körülötte mindenki gyászban. A király is jelen van.
	V.1.

	IZIDÓRA 
	Csak tudnám, ki volt a gonosztevő! 
	

	UDVARNOK
	Sír a király.
	

	KIRÁLY
	Nem, nem sírok. Egy királynak nem szabad, mert akkor saját könnyeitől nem látja népéét. 
	

	SOLOM (bejön, egy véres kardot tesz a király lábaihoz).

	Vigasztalódj, királyom! Megbosszultam asszonyod halálát.
	V.2.

	KIRÁLY
	Beszélj!
	

	SOLOM

	Amikor megérkeztem, hogy jelezzem érkezésedet,
Nagyasszonyunkat már megölték.    
A gyilkos éppen Ottó fejére mondott halált. Ottó elfutott.
Mi körbefogtuk a zendülőket. Kardomon még Petur vére gőzölög.
	

	KIRÁLY
	Petur? Ő asszonyom gyilkosa?
	

	SOLOM

	Ez meg itt a másik összeesküvő. (Simonra mutat).

	V.3.

	KIRÁLY
	Hálátlan. A gyilkos Petur cinkosa vagy. 
	

	SIMON
                        

	Petur? esküszöm, hogy nem Petur bán ölte meg a királynét, cinkosa se voltam.                  
	

	ZÁSZLÓSÚR

	Akkor miért fogtak el?
	V.3.

	SIMON
	Petur bán gyűlölte a királynét, s mégis, bátyám kérésére
várt, amíg az beszél a királynéval. De nagyasszonyunk Mikhált börtönbe küldte. Akkor rájuk rontottunk, és Mikhált kiszabadítottuk. 

	

	KIRÁLY

	S a királyné?
	

	SIMON
	Már halva találtuk
	

	KIRÁLY

	És Ottó?
	

	SIMON
	Petur bán épp halált kiáltott a fejére. Solom betört ránk és megmentette Ottót. S engem ott elfogott.
	

	Mikhál bán a kis Somával jön

	V.4.

	MIKHÁL
	Király. Uram…
	

	KIRÁLY

	Te is?
	

	MIKHÁL
	Azt hittem, fiam halálával már mindent elvesztettem. De nem voltam mégsem szegény, Gertrudis tett azzá,
	

	KIRÁLY

	Mit beszélsz?
	

	MIKHÁL
	Mint közönséges tolvajt vitetett börtönbe,
csak mert nem lettem áruló.
	

	KIRÁLY 
	Nem bírom hallgatni! vigyétek el! hazudnak!
	

	MIKHÁL

	Igen! megyünk. Csak előbb rád bízom Melinda gyermekét.    Másra nem tudom.    (El akarnak menni.)
	

	BÁNK BÁN (belép).

	Hová? (meglátva Somát, a király mellől elkapja).
Gyermekem! Szeretett gyermekem!
Mit bámultok rajtam? 

	V.5.

	MIKHÁL (visszaveszi a gyermeket).

	Gyermek! 
	

	BÁNK

	Király! Gertrúdisod koporsójába dobom a hatalom jelét. Az ő vére piroslik rajta.
(nyakláncát odadobja)
	

	KIRÁLY (székbe rogy.)

	
	

	BÁNK

	Felért az égre a sanyargatott népem jajgatása. 
Meg kellett halnia. Ő volt minden gyűlöletnek tárgya. 
A gyilkos – és engem is megölt.

	

	KIRÁLY

	Gyilkos?
	

	BÁNK

	Az. Tönkretette feleségemet, gyermekemet.
Hazám nevét a sárba tiporta.
S a becsületet kiűzte az udvarból. 

	

	KIRÁLY

	Hallgass! Ezt érdemeltem én?

	

	BÁNK
	Jobban be van neved  mocskolva, mint az enyém.         
Nézd! Ott hurcolják Petur bánt és egész
Háznépét lófarkon. Pedig nem tett semmit.
	

	KIRÁLY 
	Ki tette vele ezt?

	

	BÁNK
	Azok tették, akiket idegenből ide csődítettetek. 
Pedig én voltam a királyné gyilkosa.
	

	KIRÁLY (maga eleibe néz).

	Ne feleségem sirassam, még a zendülőket sajnáljam?

	

	BÁNK

	Eszedbe jut-e, mit tett érted Petur?
S most végignézed, hogy lincselik meg?        

	

	SOLOM (visszajön).
	Késő! Petur meghalt. Egy átkot nyögött ki még Nagyasszonyunkra és az alattomos
Gyilkosra; téged áldott csak királyom, s a hazát.
	

	BÁNK
	Petur engem nevezett átkozott alattomos gyilkosnak?
	

	KIRÁLY
	Nincs senki köztetek, aki megbosszulja a királynét?
	

	MIND 
	(gondolkodva szegzik le szemeiket).

	

	BÁNK

	Petur engem átkozott alattomos   gyilkosnak…
	

	KIRÁLY

	Nincs senki, aki a királyné becsületét visszaszerezné? Magyarok! Második Endrét lássátok vívni halott hitvesének jónevére. (Bánkhoz.) Állj ki!

	

	BÁNK

	Királyom! én veled nem harcolok.  Szent vagy te énelőttem. Megölhetsz.
	

	SOLOM (tisztelettel előlép.)

	Akkor velem.

	

	BÁNK (merően nézi).

	Kedves fiú, miért akarod fejed bezúzni egy gonosz
Asszony miatt? Szánd e tüzet hazánknak.
	

	SOLOM

	A királyné utolsó szavaival bizonyította ártatlanságát. 
Ezért becsületéért megvívok.
	

	MYSKA
	Megállj! Az orozva gyilkoló hát Bánk?
	

	BÁNK    
	Orozva?!
	

	MYSKA

	Igen; mivelhogy a nagyasszonyunk ártatlan. 
Semmit sem is tudott Ottó ízetlenkedéseiről.
	

	SOLOM

	Úgy hát átkozott legyen, ki a nemes kardot bemártja 
egy alattomos  gyilkosnak a vérébe - (félreveti)
	

	KIRÁLY
	Oh igaz! ártatlan ő! ártatlan áldozat!
(Bánkra mutat): ezt vigyétek fiával együtt.
	

	MIKHÁL

	Fiát is? Király! ne hagyd el e szegény árvát: 
inkább megölöm, minthogy atyja szégyenében osztozzon. 
A kisfiú nem orgyilkos.
	

	BÁNK (most eszmél)
	Ki? mit?
	

	(Messziről szomorú pásztorsíp-zene hallatszik)
	

	SIMON
	Melinda éneke.
	

	BÁNK
	Azt mondta, ezt fújassam a sírján. De ő fogja az enyémen.
	

	Tiborc, aki előbb bejött, csak a sarokba húzza magát.

	V.6.

	BÁNK

	Hol van Melinda? ki ott az, akit erre hoznak oly lassan? 

	

	(Néhány jobbágy jön, és egy letakart halottat tesznek le)
	

	IZIDÓRA (megnézi közelről)
	Melinda!
	

	BÁNK
	Oh, felelj, ki tette ezt? (Lerogy)
	

	MIKHÁL és SIMON (ráborulnak)
	Melinda!

	

	KIRÁLY
	Ki tette ezt?
	

	TIBORC

	Azt kiabálták azok, hogy: "éljen Ottó - nénje bosszulója!"
	

	KIRÁLY
	Mindenütt Ottó! Akiért alattvalóim
 gyűlöletét vontam magamra! Átkozott!
	

	BÁNK
	Hol a könny, amely ennyi kárt fel tud olvasztani? Szaggassatok homlokotokon sebeket s vért sírjatok.
Oh Melinda! ébredj! 
Hasadj ki szív - (Fejét a földhöz nyomva görgeti.)
	

	KIRÁLY

	Szólj!
	

	TIBORC

	Hazavittem Melindát. Kis idő múlva valakik körbevették Bánk házát. Mindent felgyújtottak. Alig tudtam asszonyom testét kimenteni. „Bánkomhoz” – ez volt utolsó szava.
	

	BÁNK (összeomolva)

	Nincs a teremtésben vesztes, csak én!
Nincs árva más több, csak az én gyermekem!

	

	KIRÁLY 
	Nincs? Most érzi veszteségemet. 
Ő sírhat. De én király vagyok. Nem engedhetek szabad utat fájdalmamnak.
	

	BÁNK

	Az Isten engem büntetésre nem tart érdemesnek. Az angyal   kitörölte nevemet az élet könyvéből.
	

	KIRÁLY   
	Ottan hever meggyilkolt hitvesem,
Én elégtételt veszek. – (Bánkra mutatva): Vigyétek.
	

	TIBORC (rémülten kiált)
	Uram! beteg feleségem s éhező öt gyermekem gyámját veszed el!
	

	SOLOM (szánakozva Bánkra mutat).
	Uram, király, a büntetés már ennek irgalom.
	

	KIRÁLY
	Büntetni nem tudom.
        Magyarok! előbb mintsem magyar hazánk -
        Előbb esett el méltán a királyné!

	

	IZIDÓRA (zokogva)
	        Gertrudis! a gyilkos szabad!
	

	BÁNK (alig érthetően).

	Engedd meg illendően eltemettetnem.
	

	KIRÁLY
	Magyarok! jól tudom, szerettek engem. S hogy ilyen nemes szívekkel nem tudott összeférni Gertrudisom!
(gyerekeit átölelve letérdel)

